nvidia/miracl-vision huggingface dataset:
मैन ऑफ़ द मैच

मैन ऑफ़ द मैच अथवा खेल का सर्वश्रेष्ठ खिलाड़ी अथवा शृंखला का सर्वश्रेष्ठ खिलाड़ी अथवा मैन ऑफ़ द सीरीज उस उत्कृष्ट खिलाड़ी को दिया जाता है जो मैच अथवा शृंखला के दौरान सबसे प्रभावशाली खेल का प्रदर्शन करता है। यह अन्य खेलों ने क्रिकेट से लिया है। यह खिलाड़ी अन्य टीम का भी हो सकता है; सामान्यतः यह विजेता टीम के किसी खिलाड़ी को दिया जाता है।
राष्ट्रीय पतिदर्श सर्वेक्षण संगठन

राष्ट्रीय प्रतिदर्श सर्वेक्षण संगठन (National Sample Survey Organisation (NSSO)) भारत सरकार के सांख्यिकी मंत्रालय के अधीन एक संगठन है। अब इसका नाम 'राष्ट्रीय पतिदर्श सर्वेक्षण कार्यालय' (National Sample Survey Office) हो गया है। यह भारत का सामाजिक-आर्थिक सर्वेक्षण करने वाला सबसे बड़ा संगठन है। इसकी स्थापना 1950 में की गयी थी। इसके चार प्रभाग हैं- विवरण.. सर्वेक्षण अभिकल्‍प और अनुसंधान प्रभाग (एसडीआरडी) : यह प्रभाग कलकत्ता में स्थित है यह सर्वेक्षणों की तकनीकी योजना तैयार करने, संकल्‍पनाएं और परिभाषाएं तैयार करने, अभिकल्‍प प्रतिदर्श तैयार करने, पूछताछ अनुसूचियां तैयार करने, तालिका योजना बनाने, सर्वेक्षण परिणामों के विश्‍लेषण और प्रस्‍तुतीकरण के लिए जिम्‍मेदार है। फील्‍ड कार्य प्रभाग (एफओडी) : इस प्रभाग का मुख्‍यालय दिल्‍ली/ फरीदाबाद में स्थित है और इसका 6 आंचलिक कार्यालयों, 49 क्षेत्रीय कार्यालयों और 118 उप-क्षेत्रीय कार्यालयों का नेटवर्क है, जो पूरे देश में फैला हुआ है। यह प्रभाग एनएसएसओ द्वारा किए जाने वाले सर्वेक्षणों के लिए प्राथमिक डेटा के संकलन के लिए जिम्‍मेदार है। डेटा संसाधन प्रभाग (डीपीडी) : इस प्रभाग का मुख्‍यालय कोलकाता में स्थित है और विभिन्‍न स्‍थानों में इसके 6 अन्‍य डेटा संसाधन केंद्र हैं। यह प्रभाग प्रतिदर्श चयन, सॉफ्टवेयर विकास, संसाधन, सर्वेक्षण के माध्‍यम से एकत्र किए जाने वाले डेटा के वैधीकरण और तालिका तैयार करने के लिए जिम्‍मेदार है। समन्‍वय और प्रकाशन प्रभाग (सीपीडी) : यह प्रभाग नई दिल्‍ली में स्थित है। यह प्रभाग एनएसएसओ के विभिन्‍न प्रभागों के सभी क्रियाकलापों का समन्‍वय करता है। यह 'सर्वेक्षण' नामक एनएसएसओ की छमाही पत्रिका का प्रकाशन भी करता है और एनएसएसओ द्वारा किए गए विभिन्‍न सामाजिक-आर्थिक सर्वेक्षणों के परिणामों के संबंध में राष्‍ट्रीय संगोष्ठियां भी आयोजित करता है।) (NSSO)
राजा हरिश्चन्द्र (फ़िल्म)

दत्तात्रय दामोदर दबके राजा हरिश्चन्द्र १९१३ में बनी भारतीय मूक फ़िल्म थी। इसके निर्माता निर्देशक दादासाहब फालके थे और यह भारतीय सिनेमा की प्रथम पूर्ण लम्बाई की नाटयरूपक फ़िल्म थी। फ़िल्म भारत की कथाओं में से एक जो राजा हरिश्चन्द्र की कहानी पर आधारित है। यद्यपि फ़िल्म मूक है लेकिन इसमें दृश्यों के भीतर अंग्रेज़ी और हिन्दी में कथन लिखकर समझाया गया है। चूँकि फ़िल्म में अभिनय करने वाले सभी कलाकार मराठी थे अतः फ़िल्म को मराठी फ़िल्मों की श्रेणी में भी रखा जाता है। फ़िल्म ने भारतीय फिल्म उद्योग में ऐतिहासिक नींव स्थापित की। फ़िल्म की शुरुआत राजा रवि वर्मा द्वारा की गई राजा हरिश्चन्द्र, उनकी पत्नी और पुत्र की चित्रों द्वारा बनाये गये चित्रों की प्रतिलिपियों की झांकी से आरम्भ होती है। फ़िल्म में प्रमुख अभिनय भूमिका में दत्तात्रय दामोदर दबके हैं। फ़िल्म में मुख्य अभिनेत्री का अभिनय अन्ना सालुंके नामक अभिनेता ने किया।
ताशकन्द समझौता

ताशकन्द समझौता भारत और पाकिस्तान के बीच 10 जनवरी 1966 को हुआ। यह एक शान्ति समझौता था। यह समझौता भारत के प्रधानमंत्री लाल बहादुर शास्त्री तथा पाकिस्तान के president अयूब खान की लम्बी वार्ता के उपरान्त 11 जनवरी 1966 ई. को ताशकंद सोवियत संघ , वर्तमान उज़्बेकिस्तान में हुआ। इस समझौते के अनुसार यह तय हुआ कि भारत और पाकिस्तान अपनी शक्ति का प्रयोग नहीं करेंगे और अपने झगड़ों को शान्तिपूर्ण ढंग से तय करेंगे। ताशकंद समझौता संयुक्त रूप से प्रकाशित हुआ था। 'ताशकंद सम्मेलन' सोवियत रूस के प्रधानमंत्री द्वारा आयोजित किया गया था। इसमें कहा गया था कि-[उद्धरण चाहिए] इस समझौते के क्रियान्वयन के फलस्वरूप दोनों पक्षों की सेनाएँ उस सीमा रेखा पर वापस लौट गईं, जहाँ पर वे युद्ध के पूर्व में तैनात थी।[उद्धरण चाहिए] परन्तु इस घोषणा से भारत-पाकिस्तान के दीर्घकालीन सम्बन्धों पर बड़ा गहरा प्रभाव पड़ा। फिर भी ताशकंद घोषणा इस कारण से याद रखी जाएगी कि इस पर हस्ताक्षर करने के कुछ ही घंटों बाद भारत के प्रधानमंत्री लाल बहादुर शास्त्री की दु:खद मृत्यु हो गई थी।[उद्धरण चाहिए]
मालावत् पूर्ण

मालावत् पूर्ण (तेलुगु: మాలావత్ పూర్ణ ; जन्म : १० जून २००० ई॰) भारत की पर्वतारोहिणी है जिसने मात्र १३ वर्ष की आयु में २५ मई २०१४ को विश्व की सबसे ऊँची चोटी माउण्ट एवरेस्ट पर चढ़ने में सफलता प्राप्त की। वह इस शिखर तक पहुँचने वाली सबसे युवा महिला है। मालावत पूर्ण का जन्म तेलंगाना के निजामाबाद जिले के 'पकल' गाँव में हुआ था। उसके पिता एक किसान हैं। 2010 में अमेरिका के एक लड़का मांउट फतह किया था जो मात्र उससे 1 महीने की छोटी है
दसलाखी नगर

भारत दक्षिण एशिया में एक देश है। भौगोलिक क्षेत्र के अनुसार यह विश्व का सातवाँ सबसे बड़ा देश है। १.२ अरब से अधिक लोगों के साथ यह विश्व में दूसरा सबसे अधिक जनसंख्या वाला देश है। भारत में उनतीस राज्य और सात संघ राज्यक्षेत्र हैं। वह विश्व की जनसंख्या के १७.५ प्रतिशत का घर हैं। ब्रिटिश भारत में जनसंख्या की पहली जनगणना 1872 में हुई। 1951 से, हर 10 वर्षों में एक जनगणना की जाती हैं। भारत में जनगणना गृह मंत्रालय के अधीन भारत के महारजिस्‍ट्रार एवं जनगण्‍ना आयुक्‍त के कार्यालय द्वारा की जाती हैं, और किसी संघीय सरकार द्वारा आयोजित यह सबसे बड़े प्रशासनिक कार्यों में से एक हैं। जनसंख्या के नवीनतम आँकड़े २०११ भारत की जनगणना के डाटा पर आधारित हैं। जो शहर मोटे अक्षरों में लिखे हैं वो अपने राज्य या केंद्रशासित प्रदेश की राजधानी भी हैं
ट्रान्सड्यूसर

मापन में ट्रांसड्यूसर (transducer) उन युक्तियों (devices) को कहते हैं जो एक प्रकार की उर्जा को दूसरे प्रकार की उर्जा में बदलती हैं; अथवा एक प्रकार की भौतिक राशि के संगत दूसरे प्रकार की भौतिक राशि प्रदान करते हैं। इनका उपयोग विभिन्न भौतिक राशियों को मापना, उन्हे प्रदर्शित करना (display) या उनको स्वतः नियंत्रित (automatic control) करना होता है। परिवर्तक विद्युतीय, एलेक्ट्रानिक, विद्युत-यांत्रिक, विद्युतचुम्बकीय, प्रकाशीय (फोटॉनिक) या प्रकाश-विद्युतीय आदि होते हैं। उदाहरण के लिये एक दाब परिवर्तक किसी स्थान पर मौजूद दाब के अनुसार एक विद्युत-विभव प्रदान कर सकता है।[उद्धरण चाहिए] [उद्धरण चाहिए]. -______-Physical quantity ~~=~=~~electrical signal ट्रांसड्यूसर के प्रकार 1.Mechanical transducers(यांत्रिक ट्रांसड्यूसर)-वे भौतिक मात्राओं को यांत्रिक आउटपुट में परिवर्तित करते हैं या इसके विपरीत(vice varsa); 2.Electrical transducers(विद्युत ट्रांसड्यूसर)-भौतिक मात्राओं को विद्युत आउटपुट या सिग्नल में परिवर्तित करते हैं। इनके उदाहरण हैं: a Thermocouple जो तापमान के अंतर को छोटे वोल्टेज में बदल देता है; a linear variable differential transformer (LVDT), विद्युत संकेतों के माध्यम से विस्थापन (स्थिति) परिवर्तन को मापने के लिए उपयोग किया जाता है।
नज़ीर अकबराबादी

नज़ीर अकबराबादी (१७४०–१८३०) १८वीं शदी के भारतीय शायर थे जिन्हें "नज़्म का पिता" कहा जाता है। उन्होंने कई ग़ज़लें लिखी, उनकी सबसे प्रसिद्ध व्यंग्यात्मक नज़्म बंजारानामा है। नज़ीर आम लोगों के कवि थे। उन्होंने आम जीवन, ऋतुओं, त्योहारों, फलों, सब्जियों आदि विषयों पर लिखा। वह धर्म-निरपेक्षता के ज्वलंत उदाहरण हैं। कहा जाता है कि उन्होंने लगभग दो लाख रचनायें लिखीं। परन्तु उनकी छह हज़ार के करीब रचनायें मिलती हैं और इन में से ६०० के करीब ग़ज़लें हैं। आप ने जिस अपनी तमाम उम्र आगरा में बिताई जो उस वक़्त अकबराबाद के नाम से जाना जाता था।
राजस्थान प्रशासनिक सेवा परिषद्

राजस्थान प्रशासनिक सेवा परिषद् राजस्थान के ९०० से अधिक राज्य सिविल सेवा अधिकारियों का जयपुर में स्थित स्वैच्छिक संगठन है जो अपने सदस्यों के प्रशासनिक हितों की रक्षा और जनता के हित में विविध सामाजिक कार्यक्रमों योजनाओं कार्यों में योगदान करता है|  इसका पता है- 2, इंस्टीट्युशनल एरिया, दैनिक भास्कर के पास, जवाहर लाल नेहरु मार्ग, जयपुर फोन : +91-141-2703692 https://web.archive.org/web/20140714215422/http://www.rasassociation.com/index.html
संयुक्त राज्य राष्ट्रपति चुनाव, 2012

बराक ओबामाडेमोक्रेटिक पार्टी (संयुक्त राज्य अमेरिका) बराक ओबामाडेमोक्रेटिक पार्टी (संयुक्त राज्य अमेरिका) संयुक्त राज्य अमेरिका के राष्ट्रपति चुनाव, 2012 चार वर्ष के अन्तराल पर होने वाले 57वें अमेरिकी राष्ट्रपति चुनाव थे। यह मंगलवार, नवम्बर 6, 2012 को सम्पन्न हुआ। पदस्थ राष्ट्रपति बराक ओबामा और उपराष्ट्रपति जो बिडेन ने पुनः चुनाव जीता।
करणकौतूहल

करणकुतूहल, भास्कराचार्य द्वारा लिखित एक गणित ग्रन्थ है। भास्कराचार्य अपने समय के सुप्रसिद्ध गणितज्ञ थे। करणकुतूहल से पहले इन्होनें सिद्धान्त शिरोमणि नामक एक और ग्रन्थ की रचना की थी। करणकौतूहल में खगोलवैज्ञानिक गणनाएँ हैं। पंचांग आदि बनाने के समय इसे अवश्य देखा जाता है। इस ग्रन्थ में निम्नलिखित अध्याय हैं-
सचिन तेंदुलकर के अन्तरराष्ट्रीय क्रिकेट शतकों की सूची

सचिन तेंदुलकर भारत के भूतपूर्व अंतरराष्ट्रीय क्रिकेट खिलाड़ी और कप्तान हैं। व्यापक रूप से अपनी पीढ़ी के महानतम बल्लेबाज के रूप में स्वीकार किए जाने वाले, वे अंतरराष्ट्रीय क्रिकेट में सबसे अधिक रन बनाने वाले खिलाड़ी हैं। तेंदुलकर ने अंतरराष्ट्रीय क्रिकेट परिषद द्वारा आयोजित टेस्ट मैचों और एकदिवसीय मैचों में सबसे अधिक शतक (१०० या इससे अधिक रन) बनाये हैं। टेस्ट मैचों में उनके कुल ५१ शतक और एकदिवसीय मैचों में ४९ शतक एक बल्लेबाज द्वारा सर्वाधिक शतकों के विश्व कीर्तिमान हैं। उन्होंने अपना अन्तिम शतक मार्च २०१२ में बांग्लादेश के विरुद्ध बनाया। इस मैच में उन्होंने ११४ रन बनाकर अपने अन्तरराष्ट्रीय शतकों का शतक पूर्ण किया, ऐसा शतक बनाने वाले वो दुनिया के प्रथम और एकमात्र क्रिकेट खिलाड़ी हैं। सन् १९८९ में टेस्ट क्रिकेट में पदार्पण करने के बाद, तेंदुलकर ने १९९० में मैनचेस्टर के ओल्ड ट्रैफर्ड में इंग्लैंड के विरुद्ध अपना पहला शतक बनाया; उन्होंने नाबाद ११९ रन बनाए। टेस्ट मैचों में, तेंदुलकर ने टेस्ट क्रिकेट खेलने वाले सभी देशों के विरुद्ध शतक बनाए हैं, और उनमें से प्रत्येक के विरुद्ध १५० रन बनाने वाले वे दूसरे बल्लेबाज हैं। उन्होंने ज़िम्बाब्वे के अलावा टेस्ट क्रिकेट खेलने वाले सभी देशों के, कम से कम एक क्रिकेट के मैदान में शतक बनाया है। अक्टूबर २०१० में, तेंदुलकर ने बंगलौर में ऑस्ट्रेलिया के विरुद्ध 20 वीं बार १५० रन बनाकर, ब्रायन लारा के १९ बार १५० या इससे अधिक रन बनाने के कीर्तिमान को पीछे छोड़ दिया। उन्होंने सन् २००४ में अपनी सर्वाधिक रन संख्या बनाई। उन्होंने बंगबंधु नेशनल स्टेडियम, ढाका में बांग्लादेश के खिलाफ नाबाद २४८ रन बनाए। तेंदुलकर ने छह दोहरे शतक बनाए और १५ अवसरों पर नाबाद रहे। उनके शतक ३० अलग-अलग क्रिकेट के मैदानों से आए हैं, जिनमें से २८ भारत के बाहर के स्थानों में बनाए गए हैं। तेंदुलकर ९० और ९९ के स्कोर के बीच नौ बार ख़ारिज हुए हैं। हालांकि तेंदुलकर ने सन् १९८९ में अपना वनडे पर्दापण किया था, लेकिन इसके पांच साल बाद ही उन्होंने इस प्रारूप में अपना पहला शतक बनाया। उन्होंने सितंबर 1994 में आर० प्रेमदासा स्टेडियम, कोलंबो में सिंगर वर्ल्ड सीरीज़ के तीसरे मैच में ऑस्ट्रेलिया के विरुद्ध ११० रन बनाये। वनडे में, तेंदुलकर ने ११ अलग-अलग विरोधियों के विरुद्ध शतक बनाए हैं। उन्होंने उन सभी क्रिकेट राष्ट्रों के विरुद्ध शतक बनाए हैं, जिनके पास स्थायी एक दिवसीय अंतर्राष्ट्रीय दर्जा है। वह एकदिवसीय मैचों में दोहरा शतक लगाने वाले पहले बल्लेबाज हैं। उन्होंने २०१० में कप्तान रूप सिंह स्टेडियम, ग्वालियर में दक्षिण अफ्रीका के विरुद्ध दोहरा शतक बनाया था। उन्होंने भारत में १९ और दूसरे देशों में ३० एकदिवसीय शतक बनाए हैं, इनमें से सात शतक शारजाह क्रिकेट एसोसिएशन स्टेडियम में बनाए हैं। उन्हें ९० और ९९ के स्कोर के बीच १८ बार और ८० और ८९ के स्कोर के बीच १७ बार ख़ारिज हुए हैं। टिप्पणी: अन्तरराष्ट्रीय क्रिकेट में वर्तमान में खेल रहे खिलाड़ियों के नामों को तीरछे अक्षरों में दिखाया गया है।
मसूद हुसैन ख़ान

मसूद हुसैन ख़ान (28 जनवरी 1919 - 16 अक्टूबर 2010) एक प्रख्यात भारतीय शिक्षाविद, भाषाविद् और साहित्यकार थे। वे अलीगढ़ मुस्लिम विश्वविद्यालय में सामाजिक विज्ञान के पहले प्रोफेसर एमेरिटस थे और नई दिल्ली स्थित केन्द्रीय विश्वविद्यालय जामिया मिलिया इस्लामिया के पांचवें कुलपति थे। वर्ष-१९८४ में उनकी साहित्यिक आलोचना की पुस्तक इक़बाल की नज़री–ओ–अमली शेरियात के लिए उन्हें साहित्य अकादमी पुरस्कार प्रदान किया गया था।
सैयद मुश्ताक अली

सैयद मुश्ताक अली Mushtaq Ahmad(pronunciation सहायता·सूचना) (१७ दिसंबर १९१४ - १८ जून २००५) एक भारतीय क्रिकेट टीम के खिलाड़ी थे, जो दाएं हाथ के सलामी बल्लेबाज़ रहे जिन्होंने एक भारतीय खिलाड़ी के रूप में पहली बार विदेशी धरती पर टेस्ट शतक लगाया था। यह कारनामा उस किया जब जब उन्होंने १९३६ में ओल्ड ट्रैफर्ड में इंग्लैंड के खिलाफ ११२ रनों की पारी खेली थी। मुश्ताक आली दाएं हाथ से बल्लेबाजी किया करते थे जबकि गेंदबाजी बाएं हाथ से ऑर्थोडॉक्स स्पिन गेंद फेंकते थे। उन्होंने घरेलू मैचों में अक्सर ऑल-राउंडर के रूप में प्रदर्शन किया था। मुश्ताक अली को उनकी सुंदर बल्लेबाजी शैली और स्वभाव के लिए जाना जाता था। मुश्ताक अली सी॰ के॰ नायडू की खोज थे जिन्होंने उन्हें १३ साल की उम्र में इंदौर में मिले थे और उनके क्रिकेट कौशल को विकसित करने में मदद की। वह विज्डन क्रिकेटर्स अल्मनाक स्पेशल अवार्ड विजेता रह चुके है जिन्होंने १९३६ के दौरे में चार प्रथम श्रेणी शतक बनाए थे। वह एक सलामी बल्लेबाज़ या मध्य-क्रम के दाएं हाथ के बल्लेबाज थे। कुल मिलाकर, उन्होंने ११ टेस्ट खेले। उन्होंने कलकत्ता में इंग्लैंड के खिलाफ ५ से ८ जनवरी १९३४ में टेस्ट में पदार्पण किया था और अपना अंतिम टेस्ट मैच ३८ साल की उम्र में ६ से १० फरवरी १९५२ में इंग्लैंड के खिलाफ मद्रास में खेला था। अपने पूरे करियर में उन्होंने ३२.२१ की औसत से ६१२ रन बनाए जिसमें २ शतक और ३ अर्धशतक रहे। मुश्ताक अली ने क्षेत्रीय टीमों और निजी क्लबों के लिए बड़े पैमाने पर खेला जब तक उन्हें भारतीय क्रिकेट टीम में मौका नहीं मिला था। वह न केवल एक महान खिलाड़ी थे, बल्कि अपने समय के एक लोकप्रिय सुपरस्टार और भारतीय युवाओं के लिए एक आइकन थे। एक अन्य महान बल्लेबाज विजय मर्चेंट के साथ मुश्ताक अली की आक्रामकता और शक्तिशाली बल्लेबाजी कई सालों तक देखने को मिली जिसमें कई बड़ी-बड़ी साझेदारियाँ रही। उन्होंने सी॰ के॰ नायडू जैसे अन्य दिग्गजों के साथ रणजी ट्रॉफी के लिए राष्ट्रीय चैम्पियनशिप में होल्कर के लिए क्रिकेट खेला। उन्हें १९६४ में पद्मश्री से सम्मानित किया गया और खेल में उनके योगदान के लिए मैरीलेबोन क्रिकेट क्लब का आजीवन सदस्य बनाया गया। ९० साल की आयु में उनका निधन हुआ था।
पी॰सी॰ सरकार

प्रोतुल चन्द्र सरकार (२३ फ़रवरी १९१३ – ६ जनवरी १९७१) प्रसिद्ध जादूगर थे। उन्हें भारत सरकार ने वर्ष १९६४ में पद्मश्री से पुरस्कृत किया। बताया जाता है की पी सी सरकार ने ताजमहल को 20 मिनट 8 सेकंड गायब कर दिया था और लड़कियों को हवा में उड़ाने वाला जादू उसका बहुत प्रसिद्ध था ।
हरी शंकर शर्मा

हरी शंकर शर्मा (१८९१ – १९६८) भारत के ऊर्दू शायर और हिन्दी कवि थे। उन्हें १९६६ में भारत सरकार ने पद्म श्री से सम्मानित किया।
जगदीश प्रसाद

पण्डित जगदीश प्रसाद (१९३७ – १८ जुलाई २०११) कलकत्ता आधारित पटियाला घराने के हिन्दुस्तानी शास्त्रीय गायक थे। उन्हें १९६६ में भारत सरकार ने पद्म श्री पुरस्कार से सम्मानित किया।
रिसीफ़ी

रिसीफ़ी (पुर्तगाली उच्चारण: [ʁeˈsifi] ( सुनें)) ब्राजील में पेर्नम्बुको राज्य की राजधानी और सबसे बड़ा नगर है। यह 3,743,854 निवासियों के साथ ब्राजील में पांचवां सबसे बड़ा महानगरीय क्षेत्र है। मूल नगर की आबादी 2012 में 1555039 थी। रिसीफ़ी चपिबरिबे नदी के तट पर स्थित है। यह अटलांटिक महासागर पर ब्राजील का एक प्रमुख बंदरगाह है। रिसीफ़ी के बुनियादी ढांचे यात्रियों और व्यापार लोगों के लिए ब्राजील में सबसे विकसित मे से एक है।
अकबर बीरबल

अकबर बीरबल एक भारतीय ऐतिहासिक कॉमेडी टेलीविजन श्रृंखला है जो बिग मैजिक पर प्रसारित होती है। इसमें कीकू शारदा और विशाल कोटियन हैं। भोजपुरी भाषा में डब किया गया संस्करण बिग गंगा पर प्रसारित हुआ। हर मुश्किल का हल अकबर बीरबल बिग मैजिक पर 28 अप्रैल 2014 को शुरू हुआ।इसमें किकू शारदा ने राजा अकबर और विशाल कोटियन बीरबल के किरदार निभाया। यह पहला लंबा चलनेवाला ऐतिहासिक और कॉमेडी धारावाहिक बन गया। इस धारावाहिक को भोजपूरी भाषा में ज़ी गंगा पर दिखाया गया। सत्र 1 :चतुर और चालाक - बीरबल और विराट धारावाहिक हर मुश्किल का हल अकबर बीरबल का विस्तार है जो 31 जनवरी 2015 से हर शनिवार को बिग मैजिक पर प्रसारित हुआ। हर मुश्किल का हल अकबर बीरबल सोमवार से शुक्रवार प्रसारित होता था और बीरबल और विराट हर शनिवार को प्रसारित हुआ। यह धारावाहिक सागर फिल्मस द्वारा निर्माण किया गया।। रोहित खुराना ने विराट और विशाल कोटियन ने बीरबल का किरदार निभाया। सत्र 2 :चतुर और चालाक - बीरबल और विराट सीजन 2 धारावाहिक 21 जुलाई 2016 से हर गुरुवार और शुक्रवार को बिग मैजिक पर प्रसारित हुआ। इसे ट्राएंगल फिल्म्स द्वारा निर्मित किया गया है। सीजन 1 के सफलता के बाद इसका सीजन 2 जारी किया गया इसमें रोहित खुराना ने विराट और विशाल कोटियन ने बीरबल का किरदार निभाया। नया अकबर बीरबल धारावाहिक हर मुश्किल का हल अकबर बीरबल का नया सीजन है जो 22 फ़रवरी 2016 से बिग मैजिक पर प्रसारित हुआ। इसमें किकू शारदा और विशाल कोटियन मूल्य भूमिका में है और यह 20 अगस्त 2016 को बंद हुआ। इसका कुल 121 एपिसोड्स है। शो की कहानी प्रसिद्ध लोककथाओं के पात्रों पर आधारित है, अकबर और बीरबल अपनी संयुक्त बुद्धि और बुद्धिमत्ता के कारण बच्चों के बीच बेहद लोकप्रिय रहे हैं। यह शो सम्राट अकबर और उनके सातवें रत्न बीरबल के बीच संबंधों पर एक ताजा, हास्यपूर्ण प्रस्तुति है जो न केवल हंसाता है बल्कि मूल्यवान सबक भी सिखाता है। ऐतिहासिक कॉमेडी की शैली में पहली बार, अकबर बीरबल ने अपनी मनोरंजक कहानी और शानदार कलाकारों के साथ दर्शकों का मन मोह लिया है। विराट एक चतुर चोर है और बेहद गोपनीय है। विराट केवल शाही और प्रभावशाली परिवारों से दुर्लभ और कीमती वस्तुएं चुराता है, उसका मकसद अपनी क्षमता को चुनौती देता है और अमीरों से चोरी किया वास्तुवों गरीबों को दे देता है। बाद में वो बीरबल के साथ मिल जाता है और बीरबल को पहेली सुलझाने में मदद करता है।
रानी की वाव

रानी की वाव भारत के गुजरात राज्य के पाटण में स्थित प्रसिद्ध बावड़ी (सीढ़ीदार कुआँ) है। इस चित्र को जुलाई 2018 में RBI (भारतीय रिज़र्व बैंक) द्वारा ₹100 के नोट पर चित्रित किया गया है तथा 22 जून 2014 को इसे यूनेस्को के विश्व विरासत स्थल में सम्मिलित किया गया। पाटण को पहले 'अन्हिलपुर' के नाम से जाना जाता था, जो गुजरात की पूर्व राजधानी थी। कहते हैं कि रानी की वाव (बावड़ी) वर्ष 1063 में सोलंकी शासन के राजा भीमदेव प्रथम की प्रेमिल स्‍मृति में उनकी पत्नी रानी उदयामति ने बनवाया था। रानी उदयमति जूनागढ़ के चूड़ासमा शासक रा' खेंगार(खंगार) की पुत्री थीं। सोलंकी राजवंश के संस्‍थापक मूलराज थे। सीढ़ी युक्‍त बावड़ी में कभी सरस्वती नदी के जल के कारण गाद भर गया था। यह वाव 64 मीटर लंबा, 20 मीटर चौड़ा तथा 27 मीटर गहरा है। यह भारत में अपनी तरह का अनूठा वाव है। वाव के खंभे सोलंकी वंश और उनके वास्तुकला के चमत्कार के समय में ले जाते हैं। वाव की दीवारों और स्तंभों पर अधिकांश नक्काशियां, राम, वामन, महिषासुरमर्दिनी, कल्कि, आदि जैसे अवतारों के विभिन्न रूपों में भगवान विष्णु को समर्पित हैं। 'रानी की वाव' को विश्व विरासत की नई सूची में शामिल किए जाने का औपचारिक ऐलान कर दिया गया है। 11वीं सदी में निर्मित इस वाव को यूनेस्को की विश्व विरासत समिति ने भारत में स्थित सभी बावड़ी या वाव (स्टेपवेल) की रानी का भी खिताब दिया है। इसे जल प्रबंधन प्रणाली में भूजल संसाधनों के उपयोग की तकनीक का बेहतरीन उदाहरण माना है। 11वीं सदी का भारतीय भूमिगत वास्तु संरचना का अनूठे प्रकार का सबसे विकसित एवं व्यापक उदाहरण है यह, जो भारत में वाव निर्माण के विकास की गाथा दर्शाता है। सात मंजिला यह वाव मारू-गुर्जर शैली का साक्ष्य है। ये करीब सात शताब्दी तक सरस्वती नदी के लापता होने के बाद गाद में दबी हुई थी। इसे भारतीय पुरातत्व सर्वे ने वापस खोजा। भारतीय पुरातत्व सर्वेक्षण (एएसआई) ने सायआर्क और स्कॉटिस टेन के सहयोग से वाव के दस्तावेजों का डिजिटलाइजेशन भी कर लिया है। अफ्रीका · अमेरिका · अरब राज्य · एशिया एवं ऑस्ट्रेलेशिया · यूरोपखतरे में स्थल
हंसराज कॉलेज

राजधानी में दिल्ली विश्वविद्यालय से सम्बद्ध एक सुप्रतिष्ठित बहुसंकाय-स्नातकोत्तर महाविद्यालय है। हंसराज कॉलेज (एचआरसी) (हिंदी: हंस राज कॉलेज) नई दिल्ली, भारत में दिल्ली विश्वविद्यालय का एक घटक कॉलेज है। कॉलेज विज्ञान, लिबरल आर्ट्स और कॉमर्स में पढ़ाई प्रदान करता है। १९४८ में इसकी नींव के बाद से, कॉलेज ने उल्लेखनीय पूर्व छात्रों का निर्माण किया है जो राष्ट्रीय और अंतरराष्ट्रीय स्तर पर अपने क्षेत्रों में प्रमुख नेता हैं। यह दिल्ली विश्वविद्यालय का पहला कॉलेज और पहला केन्द्रीय विश्वविद्यालय कॉलेज है जो अपने परिसर में एक विशाल राष्ट्रीय ध्वज फहराया जाता है, जिसे भारतीय ध्वज फाउंडेशन (एनजीओ) द्वारा शुरू किया गया था। २५ जनवरी २०१७ को हंसराज एलुन्नस और भारत के ध्वज फाउंडेशन के संस्थापक द्वारा ध्वज फहराया गया था, श्री नवीन जिंदल। हंस राज कॉलेज की स्थापना डी.ए.वी। १९४८ में कॉलेज प्रबंधन समिति ने २६ जुलाई को प्रमुख भारतीय शिक्षक और राष्ट्रवादी महात्मा हंसराज की याद में शुरुआत में पुरुषों के लिए एक संस्थान के रूप में शुरू किया गया था, कॉलेज में १९७८ सह-शैक्षिक बन गया। विज्ञान में एसईआरएफ के बाद स्टीफंस में और वाणिज्य के लिए हंसराज दिल्ली विश्वविद्यालय का दूसरा सबसे अच्छा कॉलेज है। यह डीएवी ग्रुप के सबसे बड़े संस्थानों में से एक है, जो भारत में ७०० से अधिक संस्थानों को संचालित और प्रबंधित करता है। ५००० से अधिक छात्रों के साथ, यह दिल्ली विश्वविद्यालय के सबसे बड़े कॉलेजों में से एक है https://web.archive.org/web/20190817185856/http://hansrajcollege.com/
बजरंग बहादुर सिंह

राजा बजरंग बहादुर सिंह (१९०५-१९७३) राजनीतिज्ञ एवं स्वतन्त्रता संग्राम सेनानी थे। वे हिमाचल प्रदेश के उपराज्यपाल व अवध की तालुकदारी रियासत भदरी (वर्तमान में, प्रतापगढ़ जिला में) के राजा थे। वे महात्मा गांधी के असहयोग आंदोलन में सक्रिय रहे। वर्ष १९२६ में राजा बजरंग बहादुर सिंह का विवाह अजयगढ़ के महाराजा पुण्य प्रताप सिंह और महारानी रुक्मणी देवी की पुत्री रानी गिरिजा देवी से हुआ। उदय प्रताप सिंह राजा बजरंग बहादुर के भतीजे है। बतौर स्वतंत्रता संग्राम सेनानी राजा बजरंग बहादुर सिंह कई आंदोलनों में सक्रिय भूमिका निभाई। स्वतंत्रता संग्राम के इतिहास में इनकी रियासत भदरी का कई स्थानों पर ज़िक्र है। महात्मा गाँधी के असहयोग आंदोलन का राजा भदरी ने समर्थन किया और असहयोग आंदोलन में अपनी सक्रिय भूमिका दर्ज कराते हुए बजरंग बहादुर सिंह ने विदेशी वस्त्रो का बहिष्कार कर कपड़ों की होली जलायी। स्वतंत्रता प्राप्ति के बाद वर्ष १९५५ में राजा बजरंग बहादुर हिमाचल प्रदेश के उपराज्यपाल बने। १ जनवरी १९५५ को उपराज्यपाल पद पर नियुक्ति हुई और १३ अगस्त १९६३ तक इस पद पर कार्यरत रहे।
रघुवीर नारायण

रघुवीर नारायण (३१ अक्टूबर १८८४ - १ जनवरी १९५५) हिन्दी साहित्यकार तथा भारतीय स्वतंत्रता संग्राम के सेनानी थे। उनके द्वारा रचित 'बटोहिया' नामक भोजपुरी राष्टीय गीत को पूर्वी भारत में “वन्दे मातरम्” के बराबर सम्मान मिला। जन-जागरण गीत की तरह गाया जाने वाला यह गीत पूर्वी लोकधुन में लिखा गाया है। रघुवीर नारायण का जन्म बिहार के सारण जिले के दहियावां गाँव में हुआ था। उनके पिताजी का नाम जगदेव नारायण था। उनकी विद्यालयी शिक्षा जिला विद्यालय, छपरा में हुई। उन्होने पटना कॉलेज से प्रतिष्ठा के साथ स्नातक किया। १९४० के बाद उन्होने पूर्ण संन्यासी जीवन जिया।
जावर, उदयपुर

जावर (Zawar) भारत के राजस्थान राज्य के उदयपुर ज़िले में स्थित एक कस्बा है। वर्तमान में नया जावर क्षेत्र एक छोटे से कस्बे के रूप में है जहाँ अधिकांश जनसंख्या भीलों की है। जावार में 'जावर माता' नामक देवी का मंदिर है। इसके अलावा यहाँ कई जैन, शिव तथा विष्णु के मंदिर हैं।[तथ्य वांछित] महाराणा कुंभा की राजकुमारी रमाबाई द्वारा निर्मित 'रमाकुण्ड' नामक एक विशाल जलाशय भी है। जलाशय के तट पर रामस्वामी नामक एक सुन्दर विष्णुमंदिर भी है। मंदिर की दीवार पर लगे शिलालेख से ज्ञात होता है कि इसका निर्माण सन् १४९७ में कराया गया है। महाराणा रायमल का राजतिलक जावर में ही हुआ था। [तथ्य वांछित] जावर की खान विश्व की सबसे पुरानी जस्ता की खानों में से एक है। यह खानें अरावली पर्वतमाला के अंतर्गत स्थित हैं। मोचिया मोगरा पहाड़ी खनन कार्य का मुख्य भाग है जो उदयपुर नगर के ठीक दक्षिण में ४० किमी की दूरी पर स्थित है। पेषण (Milling) कार्य के लिए जल वितरण का प्रश्न पहले मुख्य समस्या थी किंतु अब अवमृदा बाँध (Subsoil dam) तथा अंत:स्रावी कूपों (Percolating wells) ने, जिनका निर्माण तीरी नदी नितल (Bed) पर स्थित किया गया है, इस समस्या का भी सफल समाधान कर दिया है।[तथ्य वांछित] विशाल क्षेत्रों में खनिजायन (Meneralization) प्राप्य है जिसमें मुख्यत: दो खनिज, जिंक ब्लेंड (Zinc Blends) तथा गैलेना, मिलते हैं। यह खनिज रेतमय (Siliceous) डोलोमाइट (Dolomite) में प्राप्त होते हैं। निक्षेप मुख्यत: विदर पूरण (Fissure Filling) प्रकार के हैं तथा शिलाओं के साहचर्य में फायलाइट्स (Phyllites) पाए जाते हैं। मोचिया मोगरा पहाड़ी तीन किमी से भी अधिक लंबाई में पूर्व-पश्चिम दिशा में फैली हुई है। [तथ्य वांछित] अयस्क खनिज, प्रतिस्थापित पट्टिकाओं, स्तारित कटिबंधों (Sheeted Zones) तथा बिखरे हुए (Disseminated) एवं व्यासृत (Dispersed) सिघ्मों के रूप में पाए जाते हैं। स्थूल दानावाला (Coarse Graine) गैलेना की विशाल गोहें सीसा समृद्ध क्षेत्र में प्राप्त होती हैं। मुख्य अयस्क खनिजों, गैलेना और स्फेलेराइट (Sphalerite) के साहचर्य में पायराइट भी अनेक स्थानों में मिलता है। स्फेलेराइट यद्यपि कुछ स्थानों पर अत्यंत संकेंद्रित है तथापि अधिकतर नियमित रूप से वितरित है। गैलेना बड़ी या छोटी गोहों में ही प्राप्त होता है।[तथ्य वांछित] चाँदी मुख्यत: गेलेना के साथ ही ठोस विलयनों में मिलती है तथा उच्च संस्तभों (Horizons) में यह कभी-कभी प्राकृत रूप (native form) में पाट तथा विदरों में पूरण के रूप में पाई जाती है।[तथ्य वांछित]
ग्रामीण बैंक ऑफ आर्यावर्त

ग्रामीण बैंक ऑफ आर्यावर्त लखनऊ के आसपास के ग्रामीण क्षेत्रों में कार्य करने वाला एक बैंक है।[तथ्य वांछित] इसकी स्थापना भारत सरकार द्वारा १ अप्रैल २०१३ को हुई जब 'आर्यावर्त क्षेत्रीय ग्रामीण बैंक' तथा 'श्रेयस ग्रामीण बैंक' का विलय करने इस बैंक का निर्माण किया गया।[तथ्य वांछित] सम्प्रति इस बैंक की 704 शाखाएँ तथा ११ क्षेत्रीय कार्यालय हैं जो लखनौउ के आसपास है जिसकी शखाए उत्तर प्रदेश के कई जिलों में है जैसे फिरोजाबाद , एटा हरदोई कन्नोज मैनपुरी, आगरा आदि
तिलका माँझी भागलपुर विश्वविद्यालय

तिलका मांझी भागलपुर विश्वविद्यालय भारत का एक सार्वजनिक विश्वविद्यालय है। यह बिहार के भागलपुर में स्थित है। इसका नामकरण प्रसिद्ध क्रांतिकारी तिलका माँझी के नाम पर किया गया है। इसकी स्थापना १२ जुलाई १९६० को की गयी थी। [तथ्य वांछित] तिलका मांझी भागलपुर विश्वविद्यालय का जालघर